**ОҢҒАР Жошы Абдрашитұлы,**

**№131 жалпы орта білім беретін мектебінің 8 “Г” сынып оқушысы.**

**Жетекшісі: СЕЙІТЖАН Жанна Мухамеджанқызы.**

**Шымкент қаласы**

**ЦИФРЛЫҚ ТЕХНОЛОГИЯЛАРДЫ ИНФОРМАТИКА САБАҒЫНДА ТИІМДІ ҚОЛДАНУДЫҢ МҮМКІНДІКТЕРІ**

Цифрлық сауаттылық – ақпараттық қоғамдағы қауіпсіздіктің ХХІ ғасырдың ең маңызды білімі, ең негізгі тақырыптарымыздың бірі. Цифрлық сауаттылық – бұл адам өмірінің барлық салаларында цифрлық технологияларды сенімді, тиімді қолдануға дайындығы және қабілеттілігі. Сабақ барысында цифрлық технологияны қолдану арқылы оқушылардың білім сапасын арттыруға жол ашылып отыр.

Мемлекет басшысы Қ-Ж.К.Тоқаевтың Қазақстан халқына арналған кезекті жолдауында ІТ маман қызметкерлерінің қоғамдағы орны ерекше маңызға ие екендігі атап өтілді. Цифрлық технологиялардың дауы мен өркендеуі кезеңінде сандық хаб құру мен сандық технологиясы мемлекетте жаңа кезеңге көшу қажеттігіне мән берілді.

Білім беру мен тәрбиелеу үдерісінде отаншылдық, еңбекқорлық пен білімге құштарлық құзыреттілігін қалыптастыру көкейкесті екені сөзсіз, Жаңа ұрпаққа білім берумен қатар, ең алдымен, өз елінің адал, еңбек сүйгіш азаматы болуға тәрбиелеу арқылы, келешек ұрпақтың рухани құндылықтарын қалыптастырамыз.

Қазіргі қоғам ағымы болашақ ұрпақтың ой-өрісінің шыңдалуын, жеке тұлға ретінде қалыптасуын талап етуде. Осы орайда, ұлы педагог Ушинскийдің «Бала балқытылған алтын», - деген қанатты сөзі еске түседі. Ал, бүгінгі таңда мұғалімнің ең қасиетті міндеті-рухани бай, жан-жақты дамыған жеке, дарынды тұлғаны қалыптастыру. Рухани байлық ең алдымен әр халықтың ұлттық әдет-салты, мәдениеті, өнері және шыққан түп тамырында жататыны белгілі. Сол ұлттық құндылықтарды бүкіл адамзаттың өз ұрпағын тәрбиелеудегі білім берудегі озық ұстанымдармен байланыстыра отырып, әр баланың қабілетін, талантын ашып, өзіне-өзінің сенімділігін нығайтып, өзіне жол ашуына түрткі жасауымыз керек.

ХХІ ғасыр – техниканың озық дамыған ғасыры. Мектептерде білім беру ісінде цифрлық технологиялардың басты мақсаттарының бірі білім алушыны оқыта отырып, оның еркіндігін, белсенділігін қалыптастыру, өз бетінше шешім қабылдауға дағдыландыру.

Егеменді еліміздің алғы шарттары өркениетті елдер қатарына көтерілуі керек болса, өркениетке жету үшін жан – жақты дамыған, рухани бай тұлғаны өсіру керек. Жас ұрпақтың бойындағы қабілеттерін көру, оны жетілдіру ізденгіштік қасиетін дамыту педагогтің сабақ берудегі шеберлік қабілетіне байланысты болады. Ж.Аймауытов: «Сабақ беру үйреншікті жай ғана шеберлік емес, ол жаңадан жаңаны табатын өнер», - деген, яғни оқу үдерісін жаңаша ұйымдастыру, оқушылардың әрекеті арқылы ойлау дағдыларын жетілдіруге, шығармашылық қабілеттерін дамытуға негізделуі қажет.

Бүгінгі таңда ұстаздардың міндеті – мемлекет дамуына жауапкершілік жүгінің салмағын сезінетін нарық жағдайында сынаққа төтеп беретін, коммуникативті, функционалды шәкірт дайындау. Қазіргі қоғамға сай пән мұғалімі ғана болу аз, мұғалім – ұстаз, инноватор, иннотехник болуы тиіс. Мұғалім цифрлық технологияларды жетік меңгерген педагог дәрежесіне көтеру үшін инновациялық технологияларды меңгеру керек, содан кейін пән бойынша қандай тарауға, қандай тақырыпқа пайдалану деген зерттеу жүреді. Яғни, әрбір цифрлық технологияларды меңгереді, содан кейін меңгерген технологияларды апробациядан сабақ барысында қолдану өткізеді, мұғалім талдау жасай отырып, қандай тарауға немесе тақырыпқа сай қарап тиімді технологияны таңдайды.

Бір сабақтың барысында бірнеше технологияны кезекпен, тиімді түрде, оқушыны жалықтырмай жүргізуге болады. Информатика сабағында цифрлық технологияларды пайдалану арқылы оқушылардың ақпараттық құзыреттілігін қалыптастыру, қазіргі заман талабына сай цифрлық технологияларды және Интернет ресурстарды пайдалану оқушының білім алу үдерісіне шығармашылық қабілетін дамытуға мүмкіндік береді.

Цифрлық технология термині (digital technologies) ағылшын тіліндегі педагогикалық әдебиеттер қолшатыр термині ретінде қолданылады. Оның ішінде әртүлі жақында пайда болған (бұлтты, мобильді, ақылды техннологиялар) және дәстүрлі ақпараттық-коммуникациялық технологиялар кіреді.

Цифрлық құралдар мен білім беру ресурстары білім беру мекемелері ұсынатын оқу жұмыстарының нысандары мен әдістерінің алуан түрлілігіне ықпал етеді. Мұғалімдер жеке білім алушылардың сұрақтары мен қажеттіліктеріне қатысты оны ұйымдастыра отырып, оқытуды үнемі саралайды. Цифрлық білім беру ортасы әр білім алушының оқу жұмысын тиімді бақылауға көмектеседі. Оның мүмкін болатын іс-әрекеттерінің ауқымы артып келеді, сонымен бірге оның оқу жұмысының тиімділігі үшін жауапкершілігі артады.

Білім беру барысында цифрлық технологияларды қолданудың негізгі әдістері:

Жаңа материалдарды түсіндіргенде немесе жаңа сабақты бекітуде қолдану, анимациялық, бейне үзінділер, дыбыстық файлдар, графикалық кескіндерді көрсету.

Оқушының өзіндік оқу іс-әрекетін ұйымдастырғанда, оқу комплексінің барлық материалдары пайда болуы.

Әртүрлі бақылауларды ұйымдастырғанда, мұнда бақылау-диагностикасы оқушылардың компьютерлік тестіленуі.

Мультимедиялық құралдарды пайдалану арқылы цифрлық технологияны бір бағыт бойынша топтастыруға мүмкіндік беретін әдіс.

«Білімді, сауатты адамдар – ХХІ ғасырда адамзат дамуының негізгі

қозғаушы күші» деуінің өзі – үлкен көрегендіктің белгісі. Әдіскер ретінде, ұстаздарға оқушылардың білім сапасының жоғарлауына, өз тәжірибелерінде жетістіктерге жету жолдарын іздестірудемін. Ұстаздар сабақ беру барысында «WhatsApp», «Pollie»», «Google» форма, «Kahoot», «Online Test pad», «Popplet, Padlet» тақтасы цифрлық білім ресурстары мен виртуалды зертхана қосымшаларын пайдалана отырып, оқушылардың сабаққа қызығушылығын арттыруға, алған білімдерін пысықтауға мүмкіндік береді.

Көрсетілген қосымшаларада орындалған тапсырмалардың тиімділігі, мұнда оқушылар табыс критерий арқылы өздерін бағалайды және оқушылар сабаққа белсене қатысады, цифрлық технологияны тиімді пайдалана алады, сондай-ақ өтілген тақырып бойынша әрбір оқушы өз білім дәрежесіне көз жеткізе алады.

Барлық оқушылар компьютерлік сауаттылықтың жоғары деңгейін көрсетеді. АКТ-ны белсенді пайдалану цифрлық құзыреттілікті дамыту екені және бұл мәселеде мектепте білім беру де шет қала алмайтыны анық.

«WhatsApp», «Pollie» қосымшасының тиімді жолдары оқушыға да, мұғалімге де ыңғайлы платформа «WhatsApp» арқылы оқушылардан тестік тапсырма алуға болады, кері байланыс жасау сондай-ақ, БЖБ-ны «Pollie» қосымшасы арқылы алу ыңғайлы.

«WhatsApp», «Pollie» қосымшасы арқылы дайындалған тест тапсырмасының сілтемесін оқушыға «WhatsApp» желісі арқылы жіберу. Оқушы тапсырманы ашып орындап мұғалімге қайта жүктейді. Мұғалім оқушы жіберген жауаптарға баға беріп, оқушымен қайта кері байланыс жасап, сілтемені оқушыға жолдай алады.

Цифрлық технологиялардың тағы бір тиімді жолдары Google формада орнатылған тест тапсырмасын орындау барысында оқушылар табыс критерий арқылы өздерін бағалайды және оқушылар сабаққа белсене қатысады. Цифрлық технологияны тиімді пайдалана алады, сондай-ақ, өтілген тақырып бойынша әрбір оқушы өз білім дәрежесінде балл беріліп және құрастырылған тестің сілтемесін оқушыларға «WhatsApp» арқылы жіберіледі. Әрбір оқушы сілтемені басып, өз аты-жөнін толтырады және берілген тест сұрақтарын орындайды. Орындаған тапсырманың нәтижесін мұғалімге қайта жүктейді. Оқушыдан келген жауаптар мұғалімнің өз Google аккаунтындағы Google дискіде сақталады.

«Kahoot» – бұл оқушылардан жаңа тақырыпты пысықтау үшін сергіту сәті ретінде «Kahoot» ойынын ойнату өте тиімді. «Kahoot-тің» тиімділігі оқушылар жаңа тақырыпты пысықтайды, сонымен қатар, сабаққа деген белсенділігі артып, қызығушылық танытады және әрбір оқушы өзінің сол күнгі алған білім деңгейін бағалай отырып, қатемен жұмыс жасай алады. Сондай-ақ, әрбір берілген тапсырмаға қырағылық танытып уақытты үнемдейді.

Padlet – тақтасы арқылы кері байланыс жасауға болады. Бұл цифрлық технологияның тағы бір мүмкіндігімен бөлісетін болсам, бұл бағдарлама өте ыңғайлы. Padlet – Bew сервис. Сервистің мақсаты – рефлексия құралын мұғалімге беру. Қандай мүмкіндіктер береді және оқушылармен қалай бөлісуге сол туралы ақпарат беруге болады.

«Padlet» тақтасының мүмкіндіктері, оқушылармен кері байланыс жасай аламыз және «Padlet» тақтасындағы жұмыста тыңдалым тапсырмалары мен деңгейлік тапсырмаларды орындата алуға мүмкіндігі бар.

Оқушылардың цифрлық технологияны қолданып орындаудағы тапсырмаларын зерттеуде алған нәтижелерді мазмұнды түсіндіруге мүмкіндік береді. Бұл деңгейлер берілген тапсырмаларды орындау барысында оқушылардың цифрлық технология құзыреттерінің күрделігі бойынша сипаттайды. Цифрлық білім ресурстарымен виртуалды зертхана қосымшаларын пайдалану деңгейінің анық критерийлері жекеленген топтардың нақты тапсырмаларын сипаттай отырып, оқушылардың нәтижелерін статистикалық тұрғыдан үлестіруге мүмкіндік береді.

ХХІ ғасыр – информатика ғасыры, яғни ақпараттандыру технологиясы дамыған заманда мемлекетіміздің болашағы – жас ұрпаққа заман талабына сай білім беріп, жан жақты дамуына ықпал ету мұалімнен шығармашылық ізденісті, үлкен сұранысты талап етеді. Компьютер және ақпараттық технологиялар арқылы жасалып жатқан оқыту процесі оқушының жаңаша ойлау қабілетін қалыптастырып, оларды жүйелік байланыстар мен заңдылықтарды табуға итеріп, нәтижесінде өздерінің кәсіби потенциалдарының қалыптасуына жол ашады. Бүгінгі таңдаға ақпараттық қоғам аймағындағы оқушылардың ойлау қабілетін қалыптастыратын және компьютерлік оқыту ісін дамытатын жалпы заңдылықтардан тарайтын цифрлық технологиялардың тиімділігі жоғары деп есептеймін.

«Армансыз адам қанатсыз құспен тең» демекші, менің әдіскер ретінде тілегім еліміздің әрбір азаматы терең білімді, интеллектуалды, заманауи техникаларды еркін меңгере алатын, әрқайсысы еліміздің дамуына өз үлесін қоса алатын болса деймін. Ол үш оқушыларға білім беретін ұстаздар өз пәнін жетік меңгерген, теория мен практиканы оқушылар бойына сіңіре алатын шығармашыл, ізденімпаз, ең бастысы, еңбекқор болуы қажет.